Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: követelményekrõl szóló 253/1997. (XII. 20.) Korm. rendelet (a továbbiakban: OTÉK) szerint kell meghatározni.
Paragraph Index: 193

3. Rendeltetés 3.1. Az azonos vagy hasonló rendeltetésû helyiségekbõl funkcionális egységeket kell szervezni. 3.2. A funkcionális egységek befogadóképességét, használhatóságát a fogyatékosság jellegének megfelelõen a tervezési program alapján kell meghatározni. 3.3. A különbözõ funkcionális egységek tájolását a tervezési programban rendeltetés szerint kell meghatározni, de a látást és a jó közérzetet adó légállapotot zavaró napfénybesugárzástól a helyiségeket árnyékoló szerkezettel kell védeni. 3.4. A helyiségek méretezése és bútorozása tegye lehetõvé a gyógypedagógiai intézményekben az egyéni és csoportos munkát. 3.5. A funkcionális egységeket a hatékonyabb mûködés érdekében lehetõleg tömör építészeti kialakítású (aulás, csarnok-zsibongós stb.) alaprajzi rendszerekbe kell szervezni. Törekedni kell a közlekedõterek többcélú hasznosítására. Amennyiben a funkcionális egységek között belsõ zárt kapcsolatot gazdaságosan nem lehet teremteni, akkor fedett, de belül nyitott közlekedõt kell közöttük kialakítani. 3.6. A funkcionális egységekben: — a bevilágító felület és a helyiség területaránya legalább 1:6, felülvilágítás esetén legalább 1:10 legyen; — kizárólag felülvilágítás csak a nagy alapterületû helyiségekben (többcélú nagyterem, aula, tornaterem, összevont mûhely stb.) engedhetõ meg, egyéb felülvilágított terekben az elõírt megvilágítási érték 25%-át normál mellvédmagasságú, átlátszó üvegezésû oldalvilágítással kell biztosítani (további elõírásokat az OTÉK tartalmaz); — a padlóburkolat könnyen tisztítható meleg vagy félmeleg csúszásmentes padló legyen, kivéve ahol a fogyatékosság jellegének megfelelõen a funkcionális igény más követelményt határoz meg; — a fogyatékosság jellegének megfelelõen, a használhatóság figyelembevételével kell a tervezési programban meghatározott eszközöket és felszereléseket elhelyezni, illetve felszerelni. A fentiektõl eltérõ követelményeket az egyes funkcionális egységek követelményei tartalmazzák. 2002/60. szám 3.7. A funkcionális egységek többcélú használatát minden gyógypedagógiai intézmény tervezési programjában figyelembe kell venni. Ilyenek különösen: — az aula használata mûvelõdési, közösségi célra a teljes lakónépesség számára; — tornaterem használata mûvelõdési, közösségi, szabadidõs programok számára; — konyha-étterem használata lakossági igények kielégítésére is; — szaktantermek használata a felnõtt lakosság át-, illetve továbbképzésére; — számítástechnikai terem felnõttek képzésére, átképzésére. A többcélú használatból eredõ világítási, szellõzési, hangszigetelési követelményeket ki kell elégíteni.

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes